DECRETO 103/2023, do 22 de xuño, polo que se aproba o cambio de titularidade a prol do Concello de Vimianzo de varios treitos antigos das estradas AC-432, AC-441 e AC-552, xunto coa súa franxa de dominio público viario (DPV).
Consellería de Infraestruturas e Mobilidade — III. Outras disposicións — 05/07/2023

Segundo o artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos destas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Vimianzo solicítalle á Xunta de Galicia a transferencia de 12 treitos antigos das estradas autonómicas AC-432, AC-441 e AC-552:
Treito 1: treito antigo da AC-432 (Karting-Bribes), de 304 metros e DPV 4.280 m².
Treito 2: treito antigo da AC-432 (Calo), de 373 metros e DPV 4.981 m².
Treito 3: treito antigo da AC-432 (Castro de Buxán), de 167 metros e DPV 2.753 m².
Treito 4: treito antigo da AC-432 (Tras do Ceán), de 148 metros e DPV 1.846 m².
Treito 5: treito antigo da AC-432 (Tras do Ceán), de 164 metros e DPV 2.227 m².
Treito 6: treito antigo da AC-441 (Baíñas), de 173 metros e DPV 1.733 m².
Treito 7: treito antigo da AC-441 (Berdoias), de 171 metros e DPV 1.950 m².
Treito 8: treito antigo da AC-552 (Santa Irena), de 95 metros e DPV 1.407 m².
Treito 9: treito antigo da AC-552 (A Lagoa), de 393 metros e DPV 5.048 m².
Treito 10.1: treito antigo da AC-552 (Caxadas), de 70 metros e DPV 802 m².
Treito 10.2: treito antigo da AC-552 (Caxadas), de 192 metros e DPV 2.227 m².
Treito 11: treito antigo da AC-552 (Vilaseco), de 330 metros e DPV 5.976 m².
Treito 12.1: treito antigo da AC-552 (Berdoias), de 331 metros e DPV 4.034 m².
Treito 12.2: treito antigo da AC-552 (Berdoias), de 110 metros e DPV 1.072 m².
A Axencia Galega de Infraestruturas, de acordo cos informes emitidos polos servizos competentes, formulou a proposta favorable á transferencia de titularidade dos treitos que se definen no artigo 1, xa que todos eles carecen de funcionalidade dentro da Rede autonómica de estradas de Galicia.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día vinte e dous de xuño de dous mil vinte e tres,
Artigo 1
Aprobar o cambio de titularidade a prol do Concello de Vimianzo dos seguintes treitos antigos das estradas AC-432, AC-441 e AC-552, xunto co seu dominio público viario:
Artigo 2
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
.
A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Esta acta de entrega e os seus planos poderán consultarse na páxina web da Consellería de Infraestruturas e Mobilidade:
https://infraestruturasemobilidade.xunta.gal/estradas/rede-autonomica/raega
Artigo 3
Correspóndenlle ao Concello de Vimianzo, a partir da formalización da entrega, todas as actividades de xestión, mantemento, conservación e explotación dos treitos transferidos, así como o exercicio das funcións de disciplina viaria e calquera outra que poida corresponderlle como nova Administración titular.
Disposición derradeira
Este decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, vinte e dous de xuño de dous mil vinte e tres